beyde de siden Item noch een half boender drieschs daer bij gelegen
neven de goede h henrics wilen shasen en lijsbetten van
thienen Item twee ende een half boender heyden gelegen
tuschen de lieterdelle en den wech die gaet van vaelbeke tot
loven wart Item alsulke beemde houden tuschen v en vi
dachmael also sij in alrehande stucken in heverle broeck
gelegen sijn en den voirs hove van cockelberge toebehoeren
Item de beemde gelegen tot sente aechten rode op de
lane die den voirs godshuyse van oudts toebehoert hebben
Item de thiende des voirs godshuyse also verre sij den
voirs hove van cockelberghe toebehoert Te houden te
hebben en te wynnen van halfmerte nu neestcomen eenen
tmijn van twelff jaren langc deen na dander staphans
sonder myddel volgen Elcs jaers hien bynnen ome xxxvi
mudde rogs ende xxxvi mudde evenen beyts coren goet
en payabel alsulcs als opte voirs goede jairlix wassen sall d
maten van loven Ende ome vijff rinsche gulden d munten
der coervorsten des heiligen rijcs en vijf schilde d munten
en
van loeven vanden slaghe htoge philips htoge van bourg
en van brabant voer datum des briefs gemunt van goude
goet en gheeve Te betalen te weten tvoirs gelt tot sente
trnkersmisse ende tvoirs coren tot sente andries misse appostels
ende te loven te gade metten vierdeschoeve die jairlix int
voirs hoff van cockelberghe bracht en betaelt wort te leven
alle jare den voirs tmijn duende ende telken tmijnen als
vervolghde schout Item es vurwerde dat de voirs wynne
vanden voirs goeden ten halven tide vanden voirs tmine sall
moeghen scheiden oft hem ghelieft op also dat hijt den voirs
godshuyse goets tijts een jare te voren laet weten Item es
vort ghevurwert dat de voirs van gruenendale in tvoirs
hoff tot hue nutscap hebben en behouden sullen de nuwe
came boven ende beneden sonder den wynne daer enigen sach